സലാ വാണു മാഞ്ചസ്റ്റര് യുണെെറ്റഡിനെ ലിവര്പൂള് 50ന് തകര്ത്തു ലണ്ടന് ഓള്ഡ് ട്രാഫോര്ഡ് മരണവീടായി. മുഹമ്മദ് സലാ എന്ന ലിവര്പൂളുകാരന് മാഞ്ചസ്റ്റര് യുണൈറ്റഡ് പാരമ്ബര്യത്തെ നെടുകെ പിളര്ന്നു. സലായുടെ ഹാട്രിക്കില് ലിവര്പൂള് അഞ്ച് ഗോളിന് യുണൈറ്റഡിനെ ചാരമാക്കി. ഇംഗ്ലീഷ് പ്രീമിയര് ലീഗില് യുണൈറ്റഡിന്റെ തട്ടകമായ ഓള്ഡ് ട്രാഫോര്ഡില് ഹാട്രിക് നേടുന്ന ആദ്യതാരമായി സലാ. ലിവര്പൂളിനായി തുടര്ച്ചയായ പത്താം കളിയിലാണ് സലാ ഗോളടിക്കുന്നത്. നബി കെയ്റ്റയും ദ്യേഗോ യൊട്ടയും ലിവര്പൂളിന്റെ പട്ടിക തികച്ചു. രണ്ടാംപകുതിയില് ക്രിസ്റ്റ്യാനോ റൊണാള്ഡോ യുണൈറ്റഡിനായി വല കണ്ടെങ്കിലും വാര് തടഞ്ഞു. പകരക്കാരനായെത്തി 15 മിനിറ്റിനുള്ളില് പോള് പോഗ്ബ ചുവപ്പ് കാര്ഡ് കണ്ട് മടങ്ങിയതും യുണൈറ്റഡിന് തിരിച്ചടിയായി. വമ്ബന് തോല്വിയോടെ പരിശീലകന് ഒലേ ഗുണ്ണാര് സോള്ചെയര് പുറത്താകാനുള്ള സാധ്യതയും വര്ധിച്ചു. ഒമ്ബത് കളിയില് 21 പോയിന്റുമായി ലിവര്പൂള് രണ്ടാമതാണ്. ചെല്സിയാണ് 22 ഒന്നാമത്.